Vistos els articles 87 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes de caràcter bàsic de la Llei 38/2003, de 17 de novembre, general de subvencions,
S'aproven les bases que han de regir la concessió de subvencions per a la conservació preventiva i la conservació-restauració dels béns culturals mobles del patrimoni cultural català, que consten als annexos d'aquesta Ordre.
1.1 L'objecte d'aquestes bases és la concessió de subvencions destinades a la conservació preventiva i la conservació-restauració de béns culturals mobles que formen part del patrimoni cultural català, que es dugui a terme durant l'any de la convocatòria corresponent.
1.2 Les actuacions de conservació han de ser de les especialitats de pintura sobre tela, pintura sobre fusta, pintura mural, escultura en pedra, escultura en fusta i materials arqueològics (ceràmica, vidre, metalls, pedra i os).
1.3 Tindran caràcter preferent les actuacions sobre béns culturals mobles d'interès nacional..2 Destinataris/àries
Poden optar a aquestes subvencions els ens locals de Catalunya, els organismes que en depenen, els consorcis locals, les fundacions i les altres entitats privades sense finalitat de lucre, domiciliats a Catalunya, propietàries o posseïdores d'un patrimoni moble de les característiques descrites a la base 1, i que es proposi per a una actuació de conservació (conservació preventiva i conservació-restauració)..3 Condicions
3.1 L'import de cada subvenció no podrà superar el 70% del cost total que comporti l'actuació.
3.2 Aquelles actuacions que no puguin ser realitzades in situ, s'hauran de dur a terme en els tallers del Centre de Restauració de Béns Mobles de Catalunya, al carrer Arnau Cadell, 30, de Valldoreix llevat que els llocs previstos en la sol·licitud reuneixin les condicions de seguretat i de conservació.
3.3 El personal tècnic del Centre de Restauració de Béns Mobles de Catalunya farà el seguiment de cada actuació.
3.4 Aquesta subvenció és compatible amb altres subvencions o ajuts d'altres entitats públiques o privades per a la mateixa finalitat..4 Documentació
A les sol·licituds s'haurà d'adjuntar la documentació següent:
a) Fotocòpia compulsada del NIF del/de la sol·licitant de la subvenció i, si és una entitat privada sense finalitat de lucre o un organisme dependent o vinculat a un ens local, fotocòpia de la documentació que n'acrediti la personalitat.
b) Fotocòpia compulsada del document d'identitat del/de la signant de la sol·licitud i, si actua en representació d'una altra, documentació acreditativa de la representació amb què actua.
c) Declaració d'haver demanat o obtingut altres ajuts, amb la mateixa finalitat i quin ha estat l'import d'aquest finançament.
d) Declaració responsable d'estar al corrent del compliment d'obligacions tributàries amb la Generalitat de Catalunya i amb l'Estat així com de les obligacions amb la Seguretat Social.
Aquesta declaració s'inclou en el formulari de sol·licitud.
e) Declaració responsable de no estar sotmès a cap del supòsits de prohibició d'obtenir subvencions, de conformitat amb l'article 13 de la Llei 38/2003, de 17 de novembre, general de subvencions.
f) Declaració o document acreditatiu de la propietat del bé.
En cas que el sol·licitant no sigui el propietari, caldrà adjuntar-ne l'autorització.
g) Projecte de l'actuació que s'ha d'elaborar d'acord amb el contingut i els requisits que es preveuen en l'annex 2.
h) Si es tracta d'una entitat privada i el cost de l'actuació supera els 12.000,00 euros, cal aportar un mínim de tres ofertes de diferents empreses, llevat que no hi hagi en el mercat un nombre suficient de professionals i/o empreses especialitzades que facin l'actuació corresponent o llevat que la despesa s'hagi efectuat abans de la sol·licitud de la subvenció.
L'elecció entre les ofertes presentades s'ha de fer d'acord amb criteris d'eficiència i economia, i s'ha de justificar expressament en una memòria l'elecció quan no recaigui en la proposta econòmica més avantatjosa.
i) En cas que el sol·licitant sigui un ens local, certificació, emesa pel/per la secretari/ària, de l'acord de la corporació on es va aprovar la realització de l'actuació per a la qual se sol·licita la subvenció.
En la resta de casos, certificació de l'acord de l'òrgan competent on es va aprovar dur a terme l'actuació.
j) En cas que el sol·licitant sigui un ens local, certificació de l'interventor/a on s'acrediti que al pressupost de l'ens local hi ha previst crèdit suficient per afrontar l'aportació pròpia que preveu el pla de finançament.
En la resta de casos, certificació de l'òrgan competent on s'acrediti que hi ha previst crèdit suficient per afrontar l'aportació pròpia que preveu el pla de finançament.
No cal aportar els documents indicats en les lletres a) i b) en cas que el/la sol·licitant ja els hagi presentat anteriorment a l'administració de la Generalitat, sempre que no hagin transcorregut més de cinc anys des de la seva presentació i no hagin experimentat cap modificació.
Si el Departament de Cultura i Mitjans de Comunicació, per causes alienes a la seva actuació, no pot aconseguir els documents, ha de requerir el/la sol·licitant perquè els aporti en el termini de deu dies hàbils..5 Sol·licituds
Les sol·licituds s'han de formalitzar mitjançant instància adreçada al director general, en model normalitzat disponible a les dependències de la Direcció General del Patrimoni Cultural i a les seus dels serveis territorials del Departament de Cultura i Mitjans de Comunicació, i també es poden obtenir a la pàgina web del Departament de Cultura i Mitjans de Comunicació [URL].
Les sol·licituds es poden presentar al registre de la Direcció General, c.
Portaferrissa, núm. 1, 08002 Barcelona, al registre del Departament de Cultura i Mitjans de Comunicació, Rambla Santa Mònica, 8, 08002 Barcelona, al mateix Centre de Restauració de Béns Mobles de Catalunya, situat al carrer Arnau Cadell, 30, de Valldoreix; a qualsevol servei territorial del Departament de Cultura i Mitjans de Comunicació, o bé en els llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú..6 Termini de presentació
El termini de presentació de les sol·licituds s'establirà en la convocatòria corresponent..7 Procediment de concessió i tramitació
7.1 El procediment es tramita en règim de concurrència competitiva.
7.2 L'òrgan instructor del procediment és la Direcció General del Patrimoni Cultural.
7.3 Les sol·licituds seran analitzades per un òrgan tècnic de la Direcció General del Patrimoni Cultural, que es compon de:
a) Presidència: El/La cap del servei competent en matèria de patrimoni cultural moble.
b) Vocalies: Quatre conservadors/es de béns culturals del Centre de Restauració de Béns Mobles de Catalunya, de les diferents especialitats, designats/des per la presidència.
c) Secretaria: El/La responsable de la gestió i administració del Centre esmentat.
Aquest òrgan elabora la proposta de resolució que s'eleva a el Conseller de Cultura i Mitjans de Comunicació a través del director general del Patrimoni Cultural.
7.4 L'incompliment de requisits o del termini de presentació de sol·licituds en els termes i forma que es detallen en aquestes bases suposa la inadmissió de la sol·licitud.
La manca de presentació de qualsevol dels documents que preveu la base 5 en el termini establert i amb el requeriment previ d'esmena comporta el desistiment de la sol·licitud.
Prèviament a la valoració dels projectes, el director general del Patrimoni Cultural ha de resoldre sobre la inadmissió o desistiment de les sol·licituds.
Contra aquesta resolució, que no exhaureix la via administrativa, es pot interposar recurs d'alçada davant del conseller de Cultura i Mitjans de Comunicació en el termini d'un mes des de la recepció de la notificació..8 Criteris
Les sol·licituds seran valorades en aplicació dels criteris següents:
a) Categoria de protecció dels béns objecte d'actuació: béns culturals d'interès nacional, béns catalogats, i la resta de béns mobles del patrimoni cultural català amb un valor historicoartístic destacat, fins a 5 punts.
b) Estat de la conservació actual dels béns que són objecte de la petició, fins a 5 punts.
c) Condicions ambientals i de seguretat del lloc on anirà exposat el bé cultural, fins a 5 punts.
d) Accessibilitat i difusió dels béns mobles, fins a 5 punts.
e) Interès i qualitat del projecte presentat, fins a 5 punts.
f) Capacitació, formació i especialització dels/de les professionals que elaboren la proposta i dels/de les que faran l'actuació, fins a 5 punts..9 Resolució i concessió
9.1 La concessió de les subvencions es fa per resolució del/de la conseller/a de Cultura i Mitjans de Comunicació, i es notifica a les persones interessades en el termini de sis mesos a comptar des de la finalització del termini de presentació de sol·licituds.
En la notificació, ha de constar que la resolució exhaureix la via administrativa i que es pot interposar recurs contenciós administratiu davant el Tribunal Superior de Justícia de Catalunya en el termini de dos mesos des de la notificació i, potestativament, recurs de reposició davant el Conseller de Cultura i Mitjans de Comunicació en el termini d'un mes.
Transcorregut el termini de sis mesos sense que s'hagi dictat i notificat la resolució expressa, els/les sol·licitants poden entendre desestimades les seves sol·licituds per silenci administratiu d'acord amb la Llei 23/2002, de 18 de novembre.
9.2 Amb la fermesa de la resolució de concessió de la subvenció s'entén que la persona beneficiària declara tàcitament trobar-se al corrent de les obligacions tributàries amb l'Estat i amb la Generalitat de Catalunya, i de les obligacions amb la Seguretat Social..10 Publicitat
La Direcció General del Patrimoni Cultural donarà publicitat a les subvencions concedides en el termini d'un mes des de la data de la resolució que posa fi al procediment, exposant-ne una relació en el tauler d'anuncis de la Direcció General, situat al vestíbul del Palau Moja, carrer Portaferrissa, núm. 1, 08002 Barcelona i al Centre de Restauració de Béns Mobles de Catalunya, al Carrer Arnau Cadell, 30, Valldoreix.
Les subvencions concedides per un import igual o superior a 3.000,00 euros seran publicades al Diari Oficial de la Generalitat de Catalunya..11 Forma de pagament
El pagament de la subvenció es realitza de la forma següent:
a) El 80% es tramita a partir de la concessió de la subvenció.
Per al pagament d'aquesta bestreta no s'exigeix la prestació de garantia per part del beneficiari.
b) El 20% restant es tramita un cop realitzada l'activitat i s'haurà de justificar el total de la despesa abans del 30 d'octubre de l'any de la convocatòria corresponent en els termes que estableix la base 12..12 Justificació
12.1 Els/Les beneficiaris/àries han de presentar al Centre de Restauració de Béns Mobles de Catalunya, de la Direcció General del Patrimoni Cultural, situat al carrer Arnau Cadell, 30, de Valldoreix, els originals i les còpies dels justificants de la despesa total efectuada, juntament amb un escrit de presentació on es relacionin els mateixos.
Un cop comprovats els justificants originals, aquests seran segellats i retornats als/les beneficiaris/àries.
12.2 Així mateix cal acreditar l'import i la procedència d'altres fons que hagin finançat l'actuació subvencionada i cal presentar, excepte els ens públics, el certificat d'estar al corrent de les obligacions davant la Seguretat Social.
No s'ha d'aportar aquest document si la convocatòria corresponent així ho estableix perquè l'administració de la Generalitat hagi acordat amb l'Administració de la Seguretat Social la consulta telemàtica directa per comprovar-ho.
La Direcció General del Patrimoni Cultural comprova d'ofici si la persona beneficiària està al corrent de les obligacions tributàries.
12.3 Previ el pagament de la subvenció, el Centre haurà d'acceptar formalment l'actuació realitzada..13 Altres obligacions del/de la beneficiari/ària
A més de l'obligació de justificació descrita a la base anterior, els/les beneficiaris/àries de les subvencions tenen les obligacions següents:
a) Dur a terme l'activitat subvencionada d'acord amb el projecte presentat.
Qualsevol canvi en el projecte o calendari presentat s'ha de notificar per escrit a la Direcció General del Patrimoni Cultural, la qual valora la modificació i la pot acceptar si no comporta canvis substancials ni representa un incompliment dels requisits i condicions establerts en aquestes bases.
La modificació es pot considerar acceptada si la Direcció General no es manifesta en el sentit contrari en el termini de 15 dies hàbils a partir de la data de recepció de la notificació al Registre general del Departament de Cultura i Mitjans de Comunicació.
b) Ajustar-se a les directrius tècniques donades pel Departament de Cultura i Mitjans de Comunicació en el moment de concedir la subvenció.
c) Sotmetre's als controls, visites periòdiques i directrius dels tècnics del Centre de Restauració de Béns Mobles, el resultat de les quals quedarà reflectit en un full de seguiment.
D'aquesta manera, es comprovarà que l'actuació es realitza amb la correcció i qualitat degudes i de conformitat amb el projecte presentat.
d) Proporcionar en tot moment la informació que li sigui requerida respecte de la subvenció concedida i sotmetre's a les actuacions de comprovació del Departament de Cultura i Mitjans de Comunicació, de la Intervenció General de la Generalitat, de la Sindicatura de Comptes i d'altres òrgans competents d'acord amb la normativa aplicable.
e) Fer constar la col·laboració del Departament de Cultura i Mitjans de Comunicació en tots els elements publicitaris i de difusió que se'n faci de l'actuació de conservació del bé moble, si s'escau..14 Modificació de la resolució
En cas que en els justificants presentats s'acrediti un import inferior al pressupost inicial, s'ha de reajustar l' import de la subvenció concedida per tal de mantenir la limitació que estableix la base 2.1..15 Reintegrament
El Departament de Cultura i Mitjans de Comunicació pot exigir el reintegrament parcial o total de les subvencions, amb l'obligació de retornar l'import rebut i de pagar l'interès de demora corresponent en els supòsits següents:
a) Incompliment per part del/de la beneficiari/ària de l'obligació de justificació o de les restants obligacions previstes en aquestes bases.
b) Incompliment de la finalitat per a la qual es va concedir la subvenció.
c) No seguiment del projecte d'actuació subvencionat.
d) Altres causes previstes a la normativa general de subvencions.
Contingut i requisits del projecte d'actuació.1 Dades bàsiques dels béns culturals:
Procedència/Lloc d'origen/Nom del jaciment:
1.2 Descripció dels béns: Descriure formalment els béns, així com el seu significat, la seva evolució cultural (simbòlica, històrica i estètica) i social.
1.3 Descripció de les condicions mediambientals de l'entorn dels béns:
a) Mesures d'humitat relativa, temperatura, il·luminació i contaminació.
b) Capacitat d'aïllament de l'edifici (teulada, murs i obertures) respecte al clima exterior.
c) Sistemes de correcció de les condicions ambientals de l'interior de l'edifici.
1.4 Condicions d'exposició o d'emmagatzematge: dades sobre el sistema expositiu actual o sobre el seu emmagatzematge, la forma de presentació abans de la intervenció i la col·locació, amb el seus elements expositius afegits.
Accessibilitat per a l'estudi i la visita pública (horaris de visita).
1.6 Fotografies per identificar l'objecte i el seu entorn..2 Estat de conservació: examen, anàlisi i diagnosi: Fa referència a l'estat de conservació actual dels béns, reflecteix les seves alteracions i analitza les causes de degradació.
2.2 Mesures, tests i anàlisis fisicoquímiques complementàries de l'examen organolèptic i de les degradacions (si és necessari).
2.3 Diagnosi final de l'estat de conservació actual de l'objecte.
2.4 Fotografies d'alteracions (diapositives o fotos digitals)..3 Proposta d'actuació: a partir de l'estudi i de l'anàlisi dels béns i del seu entorn es realitza una proposta d'actuació en conservació preventiva i/o en conservació-restauració, tenint en compte la seva ubicació i ús final.
3.1 Actuació en conservació preventiva.
3.1.1 Instal·lació de sistemes de seguretat, de mesura de les condicions mediambientals; de fixació d'objectes exposats i d'acondicionament de col·leccions emmagatzemades.
3.1.2 Inspecció de col·leccions, documentació de l'estat de conservació i marcatge d'objectes.
3.1.3 Operacions de desinsectació, campanya de desenpolsament, microaspiració i adequació d'objectes en els magatzems.
3.2 Actuació en conservació-restauració.
3.2.1 Anàlisis necessàries per dur a terme la intervenció.
3.2.2 Estabilització del suport, de les capes de preparació, pictòrica i capa superficial.
3.2.3 Operacions de desinsectació i/o desinfecció.
3.2.4 Criteri i sistema de presentació
3.2.5 Especificació de materials, complements i maquinària que s'hauran d'utilitzar en els diferents processos.
3.2.7 Sistema d'embalatge i transport de l'objecte..4 Factors complementaris
4.2 Els conservadors-restauradors que han d'intervenir a cada fase i la seva categoria i especialitat dins del programa.
4.3 Altres professionals necessaris per al treball..5 Pressupost de les actuacions amb valoració detallada i especificació dels conceptes en què es basarà l'actuació (elaboració d'un estudi previ, detall del cost les anàlisis previstes, del material fotogràfic i fungible, dels treballs de restauració i redacció de la memòria final amb el contingut dels treballs realitzats).
El cost del material fungible, analítiques i material fotogràfic no s'ha d'incloure en aquest pressupost si la restauració es realitza en els tallers del CRBMC..6 Condicions de conservació i museografia.
Manteniment: Un cop realitzada la intervenció es fa necessari i obligat determinar uns paràmetres ambientals i expositius de conservació, així com un manteniment i control de l'estabilitat, que garanteixin la conservació de l'objecte i dels processos de restauració aplicats:
6.1 Paràmetres de conservació ambiental i preventiva necessaris per a l'estabilitat del bé.
6.2 Condicions de col·locació en l'exposició o en l'emmagatzematge.
6.3 Manipulació, moviment, embalatge i transport.
6.4 Manteniment..7 El projecte l'haurà de realitzar un/una professional amb titulació reglada, amb experiència provada i capacitació en el camp específic de la conservació-restauració, amb l'ajut dels/de les tècnics/ques i especialistes que cregui convenient.
Aquest/a professional en serà el/la responsable..8 El Centre de Restauració de Béns Mobles de Catalunya donarà la informació tècnica necessària per a l'adequada realització del projecte i assumirà el cost de les despeses del material fungible, analític i fotogràfic d'aquells projectes de restauració que es realitzin en els tallers del propi Centre..9 El projecte es lliurarà en format DIN A4 i en suport digital CD-Rom o DVD indistintament..10 Tots els documents del projecte han d'anar signats per l'autor/a.